b'\n_START_ARTICLE_\nGrad Krumperk\n_START_SECTION_\nZgodovina\n_START_PARAGRAPH_\nPrvi zapisi o gradu izhajajo iz leta 1338, ki ga izpri\xc4\x8dujejo kot dedi\xc5\xa1\xc4\x8dino plemi\xc5\xa1ke rodbine Kreutbergov. V 15. stoletju je bil v lasti rodbine Rusbach, ki je grad leta 1410 kot Turn Chraw-perg prodala Zellenbergerjem. Konec 16. stoletja je z dedno pogodbo pre\xc5\xa1el v roke rodbine Ravbarjev (Rauber), ki so sezidali novo grajsko stavbo. Najbolj poznan gra\xc5\xa1\xc4\x8dak iz tega \xc4\x8dasa je danes Adam Ravbar._NEWLINE_Posestvo Krumperk je obsegalo obmo\xc4\x8dja dana\xc5\xa1njih krajev Dob pri Dom\xc5\xbealah, Ihan, Krtina, Brezovica pri Dobu in Studenec pri Krtini in je mejilo na dom\xc5\xbealsko sosesko._NEWLINE_Naslednji lastniki so bili Raspi (od leta 1631), nato grofje Thurn Valsassina, od leta 1840 pa plemi\xc5\xa1ka rodbina Rechbach, ki je leta 1928 prodala posestvo zadnjemu lastniku, posestnici Stanki Poga\xc4\x8dnik iz Ru\xc5\xa1 pri Mariboru._NEWLINE_Po drugi svetovni vojni je bil objekt nacionaliziran in izropan.\n_START_SECTION_\nGrad danes\n_START_PARAGRAPH_\nNa grajskem travniku deluje Konjeni\xc5\xa1ki klub Krumperk pod okriljem Veterinarske fakultete v Ljubljani.'